Volonteri Dru\u0161tva za za\u0161titu \u017eivotinja Dubrovnik na \u017darkovici\u00a0imali su pune ruke posla. Nadljudskim snagama spasili su \u017eivote preko 230 pasa, ali dosta njih ostalo je bez krova nad glavom.

Kao rukom pometeno bura je uni\u0161tila 2 kontejnera koja su bila dom za 30 pasa, nekoliko ku\u0107ica, boksove, vrata, prozore... Ova volonterska udruga ve\u0107 20 godina funkcionira jedino uz pomo\u0107 donacija i minimalnim financijskim sredstvima pa im je ova \u0161teta zadala jo\u0161 ve\u0107i problem.

Sada ih tek \u010deka puno posla i potrebna im je pomo\u0107.

- Uz redovite obaveze - hranjenje, \u0161etnja, \u010di\u0161\u0107enje i sl., nakon burnih dana radit \u0107emo na popravcima ku\u0107ica, boksova, fiksiranju odlomljenih vrata i prozora, odno\u0161enju razbijenih objekata koji se vi\u0161e ne mogu popraviti (kiosci, kontejneri..), rekla nam je volonterka voditeljica skloni\u0161ta Sandra Sambrailo.

Mo\u017eete im pomo\u0107i i uplatom na ra\u010dun Udruge (OTP banka):

IBAN:HR8824070001100024932

SWIFT/BIC: OTPVHR2X

Iskoristite nedjelju kako biste pomogli ovim sna\u017enim i hrabrim ljudima. Ako ne mo\u017eete sudjelovati u fizi\u010dkim poslovima, provedite vrijeme s napu\u0161tenim nju\u0161kicama, mo\u017eda se ku\u0107i vratite s novim zauvijek prijateljem.